CELEX: 52012XX1220(01)
Language: sk
Date: 2012-10-12 00:00:00
Title: Rozhodnutie č. 853 z  12. októbra 2012 , ktorým sa otvára konanie vo veci udelenia povolenia na vyhľadávanie a prieskum podzemných prírodných zdrojov ropy a zemného plynu, ako sa vymedzuje v článku 2 ods. 1 bode 3 zákona o podzemných prírodných zdrojoch v oblasti „Block 1-22 Teres“ , ktorá sa nachádza vo výhradnej hospodárskej zóne Bulharskej republiky v Čiernom mori, a ktorým sa oznamuje, že povolenie sa udelí na základe výberového konania

20.12.2012   
            
            
               SK
            
            
               Úradný vestník Európskej únie
            
            
               C 394/42
            
         ROZHODNUTIE č. 853
   z 12. októbra 2012,
   ktorým sa otvára konanie vo veci udelenia povolenia na vyhľadávanie a prieskum podzemných prírodných zdrojov ropy a zemného plynu, ako sa vymedzuje v článku 2 ods. 1 bode 3 zákona o podzemných prírodných zdrojoch v oblasti „Block 1-22 Teres“, ktorá sa nachádza vo výhradnej hospodárskej zóne Bulharskej republiky v Čiernom mori, a ktorým sa oznamuje, že povolenie sa udelí na základe výberového konania
   2012/C 394/17
   BULHARSKÁ REPUBLIKA
   RADA MINISTROV
   Podľa článku 5 ods. 2, článku 7 ods. 2 bodu 8, článku 42 ods. 1 bodu 1 a článku 44 ods. 3 zákona o podzemných prírodných zdrojoch, ako aj článku 4 ods. 1 bodu 1 a článku 16 nariadenia o predkladaní ponúk a výberových konaniach vo veci udelenia povolenia na vyhľadávanie a/alebo prieskum a zadávania koncesií na výrobu podzemných prírodných zdrojov, ako sa vymedzuje v zákone o podzemných prírodných zdrojoch prijatom v rezolúcii Rady ministrov č. 231 z roku 2010,
   RADA MINISTROV ROZHODLA TAKTO:
   
               1.
            
            
               Otvára sa konanie vo veci udelenia povolenia na vyhľadávanie a prieskum ropy a zemného plynu v oblasti „Block 1-22 Teres“ s plochou 4 032 km2 vymedzenou súradnicami 1 až 7, ktorá sa nachádza vo výhradnej hospodárskej zóne Bulharskej republiky v Čiernom mori, ako sa uvádza v prílohe.
            
         
               2.
            
            
               Povolenie uvedené v bode 1 sa udelí na základe výberového konania, podľa ktorého uchádzači nie sú prítomní pri posudzovaní ponúk.
            
         
               3.
            
            
               Lehota, na ktorú sa vzťahuje povolenie na vyhľadávanie a prieskum sa stanovuje na päť rokov odo dňa nadobudnutia platnosti dohody o vyhľadávaní a prieskume, pričom sa táto lehota podľa článku 31 ods. 3 zákona o podzemných prírodných zdrojoch môže predĺžiť.
            
         
               4.
            
            
               Dokumentáciu k výberovému konaniu je možné zakúpiť do 17.00 hod. 120. dňa odo dňa uverejnenia tohto rozhodnutia v Úradnom vestníku Európskej únie.
            
         
               5.
            
            
               Žiadosť o účasť na výberovom konaní je možné predložiť do 17.00 hod. 140. dňa odo dňa uverejnenia tohto rozhodnutia v Úradnom vestníku Európskej únie.
            
         
               6.
            
            
               Ponuky v súlade s dokumentáciou k výberovému konaniu je možné predložiť do 17.00 hod. 155. dňa odo dňa uverejnenia tohto rozhodnutia v Úradnom vestníku Európskej únie.
            
         
               7.
            
            
               Cena dokumentácie k výberovému konaniu je stanovená na 10 000 BGN. Dokumentácia sa dá zakúpiť v lehote stanovenej v bode 4 v miestnosti 902 v budove Ministerstva hospodárstva, energetiky a cestovného ruchu na adrese ul. Triaditsa 8, Sofia, Bulgaria.
               
                           7.1.
                        
                        
                           Suma uvedená v bode 7 sa uhradí na bankový účet Ministerstva hospodárstva, energetiky a cestovného ruchu:
                           
                                        
                                    
                                    
                                       BIC účtu BNB (Bulharská národná banka) pre platbu v bulharskej mene (BGN) je – BNBGBGSD,
                                    
                                 
                                        
                                    
                                    
                                       SWIFT kód účtu BNB pre platbu v cudzej mene je – BNBGBGSF,
                                    
                                 
                                        
                                    
                                    
                                       IBAN – BG79 BNBG 9661 3000 1026 01,
                                    
                                 
                                        
                                    
                                    
                                       BNB (Bulharská národná banka) – ústredie.
                                    
                                 
                     
                           7.2.
                        
                        
                           Do platobného príkazu by sa malo zaznamenať toto: pre dokumentáciu k výberovému konaniu pre oblasť „Block 1-22 Teres“ kúpenej v mene žiadateľa, ktorého meno je povinne napísané v platobnom príkaze.
                        
                     
                           7.3.
                        
                        
                           Osoba prijímajúca dokumenty k výberovému konaniu podpíše v mene žiadateľa vyhlásenie, v ktorom sa zaviaže chrániť dôverný charakter informácií, ktoré sú v nich obsiahnuté.
                        
                     
         
               8.
            
            
               Uchádzači o účasť na výberovom konaní musia spĺňať požiadavky uvedené v článku 23 ods. 1 zákona o podzemných prírodných zdrojoch.
            
         
               9.
            
            
               Ponuky uchádzačov sa budú posudzovať na základe navrhnutých pracovných programov, prostriedkov vyhradených na ochranu životného prostredia, bonusov a administratívnych a finančných spôsobilostí, ako sa uvádza v dokumentácii k výberovému konaniu.
            
         
               10.
            
            
               Výška zábezpeky za účasť na výberovom konaní sa stanovuje na 15 000 BGN a má sa vyplatiť pred lehotou stanovenou v bode 5 na účet Ministerstva hospodárstva, energetiky a cestovného ruchu:
               
                            
                        
                        
                           BIC účtu BNB pre platbu v bulharskej mene (BGN) je – BNBGBGSD,
                        
                     
                            
                        
                        
                           SWIFT kód účtu BNB pre platbu v cudzej mene je – BNBGBGSF,
                        
                     
                            
                        
                        
                           IBAN – BG17 BNBG 9661 3300 1026 01,
                        
                     
                            
                        
                        
                           BNB (Bulharská národná banka) – ústredie.
                        
                     
         
               11.
            
            
               Uchádzačom, ktorých žiadosť o účasť na výberovom konaní sa zamietne, sa záloha vráti do 14 dní odo dňa, keď boli informovaní o tomto zamietnutí.
            
         
               12.
            
            
               Podľa rozhodnutia o udelení povolenia na vyhľadávanie a prieskum sa úspešnému uchádzačovi záloha vráti do 14 dní od podpísania dohody a zvyšným uchádzačom do 14 dní od uverejnenia v Úradnom vestníku Rady ministrov
            
         
               13.
            
            
               Žiadosti o účasť na výberovom konaní a ponuky v rámci výberového konania sa zasielajú v bulharskom jazyku na register Ministerstva hospodárstva, energetiky a cestovného ruchu so sídlom na ul. Triaditsa 8, Sofia, Bulgaria v súlade s požiadavkami stanovenými v článku 46 zákona o podzemných prírodných zdrojoch.
            
         
               14.
            
            
               Ponuky musia spĺňať požiadavky a podmienky uvedené v dokumentácii k výberovému konaniu.
            
         
               15.
            
            
               Výberové konanie sa uskutoční aj v prípade, ak mal naň povolenú účasť len jeden uchádzač.
            
         
               16.
            
            
               Minister hospodárstva, energetiky a cestovného ruchu je oprávnený:
               
                           16.1.
                        
                        
                           zaslať toto rozhodnutie na uverejnenie v Úradnom vestníku Európskej únie;
                        
                     
                           16.2.
                        
                        
                           organizovať a riadiť výberové konanie.
                        
                     
         
               17.
            
            
               Toto rozhodnutie sa uverejní v Úradnom vestníku Bulharskej republiky a na webovej stránke Rady ministrov.
            
         
               18.
            
            
               Odvolania proti tomuto rozhodnutiu sa môžu podávať na Najvyšší správny súd do 14 dní od jeho uverejnenia v Úradnom vestníku Európskej únie.
            
         
      
         
            Predseda vlády
         
         Boyko BORISOV
      
      
         
            Generálny tajomník Rady ministrov
         
         Rosen ZHELYAZKOV
      
   
   
      PRÍLOHA
      
         ZOZNAM SÚRADNÍC HRANIČNÝCH BODOV OBLASTI „BLOCK 1-22 TERES“
      
      súradnicový systém WGS 84
      
                  č.
               
               
                  Zemepisná dĺžka
                  (° ′ ″)
               
               
                  Zemepisná šírka
                  (° ′ ″)
               
            
                  1.
               
               
                  29° 07′ 28.85″
               
               
                  42° 48′ 47.00″
               
            
                  2.
               
               
                  30° 34′ 10.00″
               
               
                  42° 48′ 03.00″
               
            
                  3.
               
               
                  29° 58′ 30.00″
               
               
                  42° 33′ 27.00″
               
            
                  4.
               
               
                  29° 49′ 36.00″
               
               
                  42° 29′ 24.00″
               
            
                  5.
               
               
                  29° 34′ 20.00″
               
               
                  42° 26′ 24.00″
               
            
                  6.
               
               
                  29° 20′ 45.00″
               
               
                  42° 14′ 28.00″
               
            
                  7.
               
               
                  29° 07′ 32.31″
               
               
                  42° 11′ 22.71″